Stolica
Dobrý deň pred 2 týždňami som.brala ATB Azytromicin. Odvtedy si všímam že mám redšiu stolicu a aj hlien v stolici. Nie je to vyslovene hnačka, skôr taká kašovitá. Včera mi v lekárni dali Yomogi tabletky. Často ma bolí na ľavej strane pod rebrami a mám žlč.kamene je ten hlien nebezpečný? ďakujem
Dobrý deň
Ďakujeme za Vašu otázku
Medzi nežiadúce účinky lieku Azitromycín patria viaceré tráviace ťažkosti ako je hnačka, nevoľnosť, plynatosť, bolesť brucha a iné. Taktiež sa môže vyskytnúť pankreatitída aj gastritída. Lieku Yomogi Vám odporúčam využívať, keďže obsahuje životaschopné kvasinky kultúr Saccharomyces cerevisiae boulardii a používa sa na liečbu príznakov akútnej hnačky.
Hlien je prirodzenou súčasťou stolice, ktorý sa v nej nachádza vo veľmi malých množstvách voľným okom neviditeľných. Ak sa v stolici vyskytuje hlien, ktorý je voľným okom viditeľný (jeho produkcia je zvýšená) môže to poukazovať na viaceré zdravotné problémy napríklad prechladnutie, nevhodná strava, zápcha, potravinové intolerancie, syndróm dráždivého čreva, ulcerózna kolitída alebo Crohnova choroba, bakteriálny črevný zápal alebo análne fisúry.
Vzhľadom na to, že sa u Vás vyskytuje viacero tráviacich ťažkostí, odporúčam Váš zdravotný stav konzultovať s lekárom. Lekár na základe dôkladného vyšetrenia určí ďalší postup liečby.
Prajem pekný zvyšok dňa
S pozdravom, PharmDr. Lucia Kubáňová